﻿ Բնակիչները բողոքում են. Կասկադում քաղաքաշինական նորմերի խախտմամբ շինություն է կառուցվում (լուսանկարներ) | Mediamall.AM
Բնակիչները բողոքում են. Կասկադում քաղաքաշինական նորմերի խախտմամբ շինություն է կառուցվում (լուսանկարներ)
15:53 - 29.Հունիս.2018
Կասկադի հարևանությամբ գտնվող Անտառային փողոցի բնակիչները բողոքում են՝ պահանջելով դադարեցնել «Ֆիլիշին» ՍՊԸ -ի կողմից նույն փողոցում իրականացվող շինարարական աշխատանքները: Բնակիչները նշում են, որ շինությունը կառուցվել էՀՀ Քաղաքաշինության նախարարի 14.10.2014թ-ի թիվ 263-Ն հրամանով հաստատված շինարարական նորմերով սահմանված նվազագույն հեռավորությունը չպահպանելով:
«Անզեն աչքով երևում է, որ հեռավորությունը պահված չէ: Քաղաքաշինության կոմիտեն ուղարկել է նորմատիվները. նվազագույնը պետք է 6 մետր լինի հեռավորությունը: Դիմեցի քաղաքապետարան, ասացին՝ օրինական է: Մասնագետներից իմացա, որ հեռավորության խախտում կա»,- ասաց բնակիչներից մեկը:
Բացի շինությունների միջև հեռավորության խնդրից, բնակիչները բողոքում են, որ շինությունն իրենց բնականոն կյանքին է խոչընդոտում, մասնավորապես՝ որոշների տներում շինության պատճառով արև չի ընկնում, որոշների համար էլ գույքի օգատգործմանն է խանգարում: Շուրջ 3 տարի ընթացող շինարարական աշխատանքերի ժամանակ վնասվել են տների տանիքները, իսկ բնակիչներից մեկի մեքենայի վրա աշխատանքերի ընթացքում քար է ընկել՝ վնասելով այն: Բնակիչները պատրաստվում են խնդիրը լուծել իրավական ճանապարհով և նախքան դա՝ պահանջում են, որ շինարարական աշխատանքները դադարեցվեն:
ԼՈւՐԵՐ.com-ի թղթակիցը կապ հաստատեց «Ֆիլիշին» ՍՊԸ- իրավաբան Վարազդատ Ասատրյանի հետ: Նա նշեց, որ ընկերությունը ստացել է թույլտվություն և որևէ խախտում թույլ չի տվել. «Ամեն ինչ իրականացվում է օրենքի սահմաններում»,-ասաց նա, սակայն չբացառեց շինությունների միջև մինիմալ հեռավորություն չլինելը:
«Քանի որ հին շինություններ են՝ ըստ երևույթին, ինքնակամ առաջ են եկել, հետևաբար, հեռավորություն չպահպանելու խնդիրը այդտեղից կարող է ծագել կամ չծագել»,-ասաց Աստարյանը:
Իրավաբանը նշեց, որ պետք է բանակցություններ լինեն բնակիչների հետ և իրենք պատրաստվում են հարցը դիտարկել միայն իրավական դաշտում:
Նշենք, որ ըստ Երևանի քաղաքապետարանի կողմից տրված շինարարական թույլտվության՝ պետք է կառուցվի որպես բազմաբնակարան բնակելի շենք, սակայն բնակիչների հավաստմամբ՝ կառուցվում է հյուրանոց, որի սեփականատերը ոմն Սուրիկ Հակոբյանի կինն է:
ԼՈւՐԵՐ.com-ը պարզել է, որ Սուրիկ Հակոբյանը հանդիսանում է «Ֆիլիշին» ՍՊԸ -ի հիմնադիրը, ով այս տարի ՀՀ նախկին նախագահ Սերժ Սարգսյանի կողմից Ճարտարապետության և քաղաքաշինության բնագավառում արժանացել է պետական մրցանակի։
02/03/16 20:48 Սոցիալական ցանցերի «տարօրինակ բնակիչները» (լուսանկարներ)
09/01/16 18:48 Սոցիալական ցանցերի անհասկանալի «բնակիչները» (լուսանկարներ)
21/06/15 21:15 Խոշոր հրդեհ Երևանի 5 հարկանի շենքում. հրշեջներին օգնության են հասել բնակիչները (լուսանկարներ)
02/06/15 22:16 10 ֆանտաստիկ շինություններ, որոնք կառուցվում են հենց հիմա (լուսանկարներ)
18/03/15 15:47 Ռուսաստանի բնակիչները հյուսիսափայլի ականատես են դարձել (լուսանկարներ)
30/10/14 14:47 Օվկիանոսների և ծովերի ամենաանհավանական և սարսափազդու բնակիչները (լուսանկարներ)
22/08/14 16:02 Ճապոնական Օցուտի գյուղի բնակիչները 2011-ի ցունամիից տուժած իրենց բնակավայրերում (լուսանկարներ)
09/08/14 11:57 «Տոնուսից» խաբված բնակիչները «գրավել են» Դավիթաշենում գտնվող շենքը (լուսանկարներ)